María Teresa de Borbón-Parma

María Teresa de Borbón-Parma (født 28. juli 1933 i Paris, død 26. mars 2020 samme sted) var en spansk-fransk sosiolog.

Biografi

Bakgrunn 
María Teresa av Bourbon-Parma stammet fra adelsslekten Bourbon-Parma. Hun var det tredje barn av seks av Javier de Borbón-Parma (1889–1977), hertug av Parma og Piacenza, og hans hustru Marie Madeleine Yvonne de Bourbon-Busset (1898–1984), datter av Georges de Bourbon-Busset, greve av Lignières. Hennes bror var Carlos Hugo de Borbón-Parma. Hun tilhørte den karlistiske gren av det spanske kongehus.

På farssiden var María Teresa i slekt med Otto von Habsburg (1912–2011) og med storhertug Jean av Luxembourg (1921–2019). Zita av Habsburg-Lothringen (1892–1989) var hennes tante og hennes gudmor.

Liv og virke 
Hun vokste opp på Château du Vieux-Bost i Besson i Frankrike. Etter skolegang i Quebec City og Tours studerte hun hispanistikk og promoverte til doktorgraden i faget ved Sorbonne. Ved universidad Complutense de Madrid tok hun doktorgraden i statsvitenskap.

Hun virket som professor i politisk sosiologi ved Universidad Complutense de Madrid og dessuten ved Sorbonne i Paris.

Hun beskjeftiget seg også med islam og engasjerte seg for kvinnesak i de arabiske landene. Hennes politiske og sosiale standpunkter førte til at hun fikk tilnavnet «den røde prinsesse».

Hun giftet seg ikke og hadde ingen barn. Hun døde i mars 2020, 86 år gammel av komplikasjoner grunnet koronaviruset.

Skrifter 
 El momento actual español, cargado de utopía. 1977, ISBN 978-84-229-0216-4.
 La clarificación ideológica del partido Carlista. 1979, ISBN 978-84-85596-02-7.
 Cambios en México. 1990, ISBN 978-84-309-1859-1.
 Magreb: Nuestro poniente proximo. 1994, ISBN 978-84-7683-330-8.
 Don Javier : una vida al servicio de la libertad. 1997, ISBN 978-84-01-53018-0.
 Desde Tánger. 1999, ISBN 978-84-8374-077-4.
 Así fueron, así son. 2009, ISBN 978-84-08-08896-7.

Referanser

Eksterne lenker 
 
 
 
 

Franske sosiologer
Spanske sosiologer
Franske statsvitere
Spanske statsvitere
Franske professorer
Spanske professorer
Franske forfattere
Spanske forfattere
Personer fra Paris
Personer fra departementet Allier
Dødsfall relatert til covid-19 i Frankrike